OpenLLM-France/wikimedia huggingface dataset:
# Sukaldaritza liburua/Errezetak/Sagar budina

SAGAR BUDINA
MAHAIKIDEAK: 6

## OSAGAIAK

* Esnea: Litro 1.
* Azukrea: 150 g.
* Arrautzak 8.
* Kanela zotza: 1/2.
* Limoi azala: 3 xerra, zati zuria baztertuz.
* Sagarrak: 4 , zurituak, bihotza kendua eta karratuetan moztuak.
* Gurina: 25 g.
* Ardo zuria: 50 ml.
* Kanela hautsa.
* Azukrea: 100 g.

## PRESTAKETA

* Esnea kanela eta limoi azalarekin. 5 minutu irakin, utzi epeltzen eta iragazi.
* 50 g. azukre zartagin edo kazola zahar batean 2 koilarakada urarekin sutan jarri, karamelua egiten denean moldearen azpialdean banatu.
* Pertz batean arrautzak 100 g. azukrerekin irabiatuko ditugu. Jarraian esnearekin nahastu.
* Zartagin batean gurina urtu eta jarraian sagarra gehitu, su baxuan sagarra ia egin arte utzi, ardo zuria eta kanela hautsa gehitu. Utzi guztiz egiten eta likidoa murrizten.
* Sagarra sardexka batekin xehatu eta gehitu aurretik prestatutako esne nahasketari.
* Moldea bete eta bainu marian labera sartu, aluminio paperarekin tapatu.
* 20 minutu inguruan egosi labean, txotxa garbia ateratzen denean labetik atera.
* Ongi hozten utzi, moldetik atera aurretik.

## AHOLKUAK

* Inoiz ez atera moldetik hoztu aurretik, bestela birrintzeko arriskua izango du.
# Sukaldaritza liburua/Errezetak/Sagar gelatina

SAGAR GELATINA
Litro inguru lortzeko.

## OSAGAIAK

* Sagar azidoa: 2 edo 500 g.
* Ura: 500 ml.
* Limoi zukua: 1 iragazia.
* Azukrea: 150 g.
* Gelatina: Litroko 20 g.

## PRESTAKETA

* Sagarrak zuritu, bihotzak kendu eta zatitu.
* Jarri ura, limoi zuku eta azukrea sutan, irakiten.
* Sagarra egosirik dugunean, purea egiteko gailutik pasa lehenik, eta iragazkitik ondoren.
* Gelatina orriak , ur hotzetan beratu 5 minutuz.
* Sagar zukua hoztu aurretik, eta 50ºC-tik gora dagoela, murgildu bertan gelatina eta hagatxo batekin nahasi.
* Gelatina urtzen denean, hagatxoarekin ongi eragin eta hozten utzi.

## OHARRAK

* Gelatina horri barruan bestelako fruitu zatiak murgiltzea badago.
* Azukre kantitatea gure gustuen arabera erabili daiteke.
* Sagar gelatina gozogintzako prestaketa ugari estaltzeko erabiltzen da.
# Sukaldaritza liburua/Errezetak/Sagar purea

SAGAR PUREA

## OSAGAIAK

* Sagarra: 4.
* Ura: 200 ml.
* Limoi zukua: 1.

## PRESTAKETA

* Sagarra zuritu, bihotza kendu eta dado txikietan moztu.
* Kazola txiki batean, ura eta limoi zukuarekin egosten su motelean jarri.
* 30 minutuz estalki batekin egosi, azken minututan tapa kendu, sagarra lehortzeko.
* Irabiagailutik pasa.

## AHOLKUAK

* Nahi izanez gero, mikrouhinean estalki batekin azkarrago egos dezakegu sagarra.
* Pure hau haragi edo ehiza prestaketen lagungarri moduan erabiltzen da.
* Sagar purea egiteko beste modu bat, sagarrak labean erre ondoren, azala eta bihotza kendu eta haragia sardexka batekin xehatuz lor dezakegu.
# Sukaldaritza liburua/Errezetak/Sagar tarta 2

Errezeta-liburuaren parte.
Sagar tarta

## Osagaiak

4 pertsonarentzako osagaiak:
* Lau errezil sagar.
* Litro erdi esne.
* Dozena erdi arrautza .
* 200 gramo azukre.
* 50 gramo irin.
* Banilla makilatxo bat.
* Hostopil orea.
* Azukrea.
* Gurina.

## Pausoak

Krema prestatzeko, lehenik lapiko batean esnea berotzen jarri, banilla makilatxoarekin batera.
Bitartean, arrautzen gorringoak ontzi batean jarri. Azukrea ontzira gehitu, eta bost minutuz etengabe irabiatu.
Ondoren, irina gehitu eta kontu handiz nahastu. Berotutako esnearen erdia ontzira bota, eta ongi nahastu. Lapikoan gelditu zaigun esnea irakin artean berotu, eta banilla makilatxoa kendu.
Gero, ontzian duguna lapikora irauli, eta bost minutuz irakiten eduki, etengabe nahastuz. Garrantzitsua da tarta prestatzen hastean krema hotza egotea; beraz, denbora batez hozkailuan sartu, eta, bestela, hurrengo egunean hasi tarta prestatzen.
Hostopil orea mahai gainean jarri —aurrez irin pixka bat bota—, eta arrabol baten laguntzaz ongi luzatu.
Ondoren, labeko molde batean jarri orea, eta gainean labeko paper berezia. Paperaren gainean garbantzu batzuk jarri, haien pisuaren laguntzaz papera behean manten dadin. Aurrez berotutako labean sartu, 180 gradutan, eta hamar minuturen ondoren atera. Papera kendu, eta moldearen hiru laurdenak kremaz bete.
Errezil sagarrak zuritu, bihotza kendu eta erditik moztu, eta, gero, xaflatan moztu.
Azkenik, kremaren gainean sagar xafla guztiak bata bestearen jarraian jarri, eta gainetik bi koilarakada azukre gehitu, baita gurin pusketatxo batzuk ere. Ondoren, labe beroan sartu, eta hogei minutuz eduki 180 gradutan. Atera ostean, komeni da jan aurretik beste hogei minutuz hozten uztea.

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/8
# Sukaldaritza liburua/Errezetak/Sagar tatin gozoa

Errezeta-liburuaren parte.

## Osagaiak 4 lagunentzat

* 4 Errezil sagar.
* 4 koilarakada azukre.
* Gurina koilarakada bat.
* Hostopila.
* Irin pixka bat.
* Tarteletak egiteko ontzi bereziak.

## Pausoak
### 1

Hostopilla irin pixka baten laguntzaz ongi zabaldu mahaiaren gainean. Hostopila guk geuk etxean eginda edo erositakoa izan daiteke. Kasu honetan erositakoa erabiliko dugu.

### 2

Errezil sagarrak zuritu, bihotza kendu eta launa pusketatan moztu. Puska ahalik eta berdinenak egin.

### 3

Zartagin batean, gurin koilarakada bat ipini, eta sutan berotzen jarri. Kolorea hartzen hastean, lau azukre koilarakada gehitu. Azukrea pixka bat koloreztatzen hasi bezain laster, sagar puskak gehitu. Sua moteldu, eta bertan hiru bat minutuz mantendu sagarrak, karameloarekin gozatzen joan daitezen.

### 4

Ondoren, sagar tarteletak egiteko ontzi berezietan banatu. Ontziak ongi bete arte. Hostopila zatitu, eta moldeen gainean jarri, guztia ongi estaltzen duten moduan.

### 5

Labea aurrez berotu, 180 gradutan. Moldeak bertan sartu , 20 edo 25 minutuz gutxi gorabehera. Labetik atera eta 15 minutuz epeltzen utzi ondoren, kontu handiz buelta eman moldetatik ateraz.

### 6

Beraz, orain, hostopila beherean eta sagarrak gainean geldituko zaizkigu, argazkiko tatin gozo-gozoak lortuko ditugula rik.

## Erreferentziak

* ↑ https://www.berria.eus/paperekoa/2122/045/001/2018-01-13/sagar_tatin_gozoa.htm
# Sukaldaritza liburua/Errezetak/Sacher bainua

SACHER BAINUA

## OSAGAIAK

* Azukrea: 300 g.
* Ura: 150 ml.
* Txokolate estalki beltza: 200 g.

## PRESTAKETA

* Ur eta azukrearekin jarabe bat prestatu.
* Sutatik atera eta gehitu txokolate zatiak, nahasten dugun bitartean.
* Dena ongi bateratu.

## AHOLKUAK

* Bereziki Sacher pastela estaltzeko erabiltzen da, baina beste edozein pasteltxo estaltzeko ere erabil dezakegu.
# Sukaldaritza liburua/Errezetak/Sagar edo udare errea

SAGAR EDO UDARE ERREA
MAHAIKIDEAK: 4

## OSAGAIAK

* Sagarrak edo udarea: 8.
* Azukre beltza edo zuria: 100-150 g.
* Ardo beltza ala zuria: 150 g.
* Ura: 200 ml.
* Kanela zotza: 1/2.

## PRESTAKETA

* Garbitu ongi frutak eta horretarako gailuarekin bihotza kendu.
* Puntazorrotzarekin eta erdi aldera zirkunferentzia osoan ebaki bat egin.
* Aukeratu kazola edo erretilu egokia, baxua izan behar du eta frutek juntu geratu behar dute.
* Zabaldu gainetik, azukrea, ardoa, ura eta kanela.
* Sartu labera 160ºC-tara frutak ongi bigundu arte.

## AHOLKUAK

* Aukeratutako fruta motaren arabera, labean denbora gehiago edo gutxiago egon beharko du.
* Normalean mota gogorrak aukeratzen dira, Errezil sagarra edo neguko udarea.
# Euskal Herriko bidaia-gida/Ibilbideak/Errekaidorra

Mugaz gaindiko mendi-ibili liluragarri hau lau lurraldetan sartzen da: Zaraitzu, Aezkoa, Zuberoa eta Garazi. Iratiko baso-baliabideak nola erabiltzen jakiteko aukera izango dugu.

## Ibilbidea

Ibilbide zirkular interesgarri honetan zehar, gune natural honetako flora, fauna, geologia eta abarri buruzko sei museo-puntu prestatu dira aire zabalean, informazio-panelekin batera. Ibilbidea Iratiko etxeetan hasten da, eta, lehenik eta behin, El Cubo izeneko ur-jauziraino eramango gaitu basoan zehar. Oso inguru ederra da, eta merezi du bertan atseden hartzea.
Hurrengo sei geldialdiak oso erakargarriak dira didaktikoki. Honako ordena honetan ikusiko ditugu: Arraunak, Masta, Esklusa, Errautsak, Kableak eta Trenbideak. Baso hauetako pagoak eta izeiak galeoiak egiteko zergatik ziren hain estimatuak, enborrak eramateko zer sistema erabiltzen zituzten eta enborrak distantzia luzeetan garraiatzeko ibaiaren emaria nola gobernatzen zuten ikasiko dugu. Azken tarteak ibaiari jarraitzen dio, hasierako puntura itzultzen den beste mendi-ibili zirkular bat baliatuta.

## Erreferentziak

* ↑ https://www.turismo.navarra.es/eus/que-ver-hacer/recurso/Senderosyrutasbici/6016/Sendero-de-Errekaidorra.htm
# Sukaldaritza liburua/Errezetak/Antxua ozpinetan

ANTXUA OZPINETAN
MAHAIKIDEAK: 4

## OSAGAIAK

* Antxua: 1kg
* Gatza: Pittin bat.
* Ozpina: Antxuak estaltzeko adina.
* Oliba olioa: Antxuak estaltzeko adina.
* Baratxuria: 4 ale xehatua.
* Perrexila: Xorta txiki bat xehatua.

## PRESTAKETA

* Antxuei behatzekin burua bizkar hezurra eta tripak kendu, zabal zabal utziz.
* Uretan garbitu, ura ongi xukatu eta erretilu batean zabaldu.
* Gatzatu eta bere horretan 10 minutu utzi.
* Ontzi estu batean antxuak geruza bat zabaldu eta ozpinarekin estali.
* Aurrekoen gainean bigarren geruza bat egin eta berriro hau ere ozpinarekin estali. Antxua guziak egin arte.
* Ordu betez eduki antxuak ozpinarekin estalita. Denbora hau pasatutakoan ozpina kendu.
* Beste ontzi estu batean antxua geruza bat zabaldu eta baratxuria eta perrexila bota gainetik, eta oliba olioarekin estali. Horrela egingo dugu geruzaz geruza antxua guziak bukatu arte.

## AHOLKUAK

Antxuak modu honetara prestatuko bagenitu ahalik eta azkarren jatea komeni izaten da, egun batzuetara antxua ozpinaren eraginez desegin egingo bai da.
# Sukaldaritza liburua/Errezetak/Arbendol (Almendra) teilak

ARBENDOL TEILAK
MAHAIKIDEAK: 20 Teila inguru egiteko.

## OSAGAIAK

* Arbendol gordina, xerratua edo birrindua: 250 g.
* Azukrea: 250 g.
* Irina: 45 g.
* Zuringo irabiatua ez harrotua: 150 g.
* Gurina: 40 g. urtua.

## PRESTAKETA

* Labeko erretilu batean labeko papera jarriko dugu.
* Labea 160Cº-tan piztu.
* Katilu batean arbendolak, azukrea eta irina elkartu eta nahasi.
* Zuringo irabiatua elkartu lehenik, eta gurina jarraian, ongi nahasi.
* Sardexka bat ur edalontzi batean busti. Sardexka hau erabiliko dugu erretiluan paperaren gainean pilatxo txikiak sakabanatzeko. Ondoren
* Sardexka bustiarekin pila hauek ahalik eta gehien zabaldu.
* Erretilua labera sartu.
* Kolorea hartutakoan, labetik atera eta labeko paperetik banandu azkar, hoztu aurretik.
* Teilaren moldean jarri ( komertzialki teilak tolestuta saltzen dira) edo arrabola baten gainean jarri, honek forma berdina emango lioke. Hoztuta daudenean, gogorrak gelditzen dira.

## AHOLKUAK

* Teilak oso delikatuak dira eta hoztuta daudenean oso kontuz mugitu behar dira, oso erraz puskatzen baitira.
* Orea zabaltzeko sardexka ura duen edalontzian sartuko dugu maiz, bestela itsatsi egiten da.
* Teila ez da zertan tolestu behar.
* Beti ontzi itxi batean gorde beharko dira teilak.
# Sukaldaritza liburua/Errezetak/Arkume Tajina

ARKUME TAJINA
MAHAIKIDEAK: 4

## OSAGAIAK

* Arkume haragia: 1600 g.
* Gatza.
* Tipula: 2 xehatu.
* Tomate naturala: Hazirik gabe karratuetan.
* Perrexila: Xorta txiki bat xehatu
* Piperbeltza: 5 g.
* Kurkuma: 5 g.
* Jengibrea : 5 g.
* Kanela: 5 g.
* Oliba olio birjina: Zurrusta motz 1.
* Orburuak: 4 zuritu eta bihotza bakarrik.
* Ilarrak: 100 g.
* Limoia: 2, lautan.

## PRESTAKETAK

* Pertz edo tajina prestatzeko hondarrezko ontzi batean, arkume haragia jarri.
* Ondu haragi hau, gatza, tipula, perrexila, piperbeltza, kurkuma, jengibrea, kanela, eta oliba olioarekin. Dena ongi nahasiz.
* Utzi minutu batzuetan bere horretan espezien zaporearekin blaitu bitarte.
* Jarri tajin ontzian haragi guzia eta gehitu gainetik, tomatea, ilarrak, orburuak eta limoi zatiak.
* Tajin ontziko kono tapa bereizgarria jarri. Utzi bere horretan su baxuan haragia ongi erregosi eta bigundu arte. Tarteka tapa kendu, mugitu eta ur pitin bat beharko balu gehitu.
* Haragia ongi bigunduta dagoenean tapa kendu eta zerbitzatu.

## AHOLKUAK

* Erregosiaren teknika ederki erabiltzen da plater honetan, kazolaren formak horretan laguntzen du. Hala ere beti kontutan izan su baxuan prestatu behar dela plater hau eta pazientzia beharko dela.
# Sukaldaritza liburua/Errezetak/Antxua papillote eran

ANTXUAK PAPILLOTE ERAN
MAHAIKIDEAK: 2

## OSAGAIAK

* Antxoak: 500g antxua, buru, tripa eta bizkar hezurrik gabe.
* Olio oliba birjina: 100ml.
* Tipula: 2 lerrotan.
* Piper berdea: 2 lerrotan.
* Gatza.
* Sagardo ozpina: Zurrustada motxa 1.
* Ardo txuria: Zurrustada motxa 1.

## PRESTAKETA

* Antxoei behatzekin burua, tripak eta bizkar hezurra kendu.
* Uretan garbitu, ura ongi xukatu.
* Gatzatu eta bere horretan 10 minutu eduki.
* Kazola batean jarri oliba olioa tipula eta piper berdearekin su baxuan sutan.
* Gatzatu eta utzi barazkia ongi goxatu arte.
* Erretilu batean zabaldu labeko paper zati bat eta oinarrian jarri barazkien erdia luzeka. Hauen gainean antxoak zabaldu eta ondoren barazkien beste erdiekin estali.
* Busti ozpin eta ardo zorrotada batekin.
* Bildu dena paperarekin ahalik eta hermetikoen itxiz.
* Sartu erretilua labera 180ºCtara.
* Papera puzten denean, labetik atera eta zerbitzatzek erretiluaren gainean jarri.
* Guraize baten laguntzaz moztu papera eta utzi antxoak agerian.
* Bere horretan zerbitzatu.

## AHOLKUAK

Platera hau kazola batean ere presta genezake, papera erabili gabe.
# Sukaldaritza liburua/Errezetak/Arbeletxeko edo abrikot tarta

ABRIKOT TARTA
MAHAIKIDEAK: 8

## OSAGAIAK

* Tartak egiteko oinarrirako gaileta orea: 300 g.
* Limoizko krema edo pastelgintzako krema: 500 ml.
* Abrikota almibarrean: 500 g.
* Laranja gelatina: 200 ml.

## PRESTAKETA

* Labea 160Cº-tan piztu. Tarta moldea gurinez eta irinez estali.
* Arrabolaren laguntzaz, gaileta orea zabaldu eta tartaren moldea estali.
* Aluminio paperarekin estali eta gainean etxean eduki ditzakegun garbantzu edo babarrun zahar batzuk jarri, pastel osoa ongi estaliz.
* Sartu labera eta egosi oinarria 15-20 minutuz.
* Labetik atera eta kendu aluminio papera eta lekaleak.
* Jarraian, krema moldearen azpialdean zabaldu.
* Abrikota erditik moztu ondoren, kremaren gainean jarri, bata bestearen segidan eta tarta osoa estaliz.
* Hozturik dugunean, estalkia gainetik zabaldu eta hau ere hozten utzi.

## AHOLKUAK

* Fruitua azkar eraldatzen da eta oinarria bigundu; beraz, egunean jateko pastela dugu.
* Azukre kantitatea moldagarria da, bakoitzaren osasun eta beharren arabera.
* Pastel, laranja edo limoi krema erabil liteke betetzeko.
* Gainetik distira eman eta kontserbatzeko berriz, gelatina mota desberdinak, almibarrak edo marmeladak erabil ditzakegu.
# Sukaldaritza liburua/Errezetak/Ardi salda

ARDI SALDA
5 l lortzeko.

## OSAGAIAK

* Ardi buru: 1 erdibitua.
* Ardi haragia. 1 kg.
* Ardi hezurra: 1 kg.
* Tipula: 2 zuritu eta erdibitu.
* Azenarioa: 3 zuritu eta luzean erdibitu.
* Porruaren berdea: 3 garbitu eta bere horretan.
* Perrexila: Eskukada 1, uretan ondo garbitua.
* Baratxuria: Buru oso 1, kanpoko hosto lehorrak kendu eta erdibitua.
* Ura: 8 litro.
* Gatza.

## PRESTAKETA

* Ardi burua, haragia eta hezurrak ur hotzetan ongi garbitu.
* Ortukoak oso ongi garbitu eta barazki sorta bat edo bi egin listariarekin lotuz
* Marmita zabal batean ur hotza jarri eta kontu handiarekin sartu bertan, burua, haragia hezurrak eta barazkia.
* Aurreko pauso hori kontu handiarekin egin behar da, barazki guztiak ondo garbiturik eta mugimendu bortitzik egin gabe.
* Sua piztu eta 3 orduz irakingo dugu.
* Salda kontu handierekin, iragazki fin batetik edo estameta batetik pasa.
* Gatzatu.
* Behin hoztu ondoren koipe gehiegi balu, nahi duguna erraz kenduko genioke.

## AHOLKUAK

* Bereziki Baztan zopa egiteko erabiliko dugu baina, ardiki gisatu edo arrozak egiteko ere egokia dugu.
* Gardentasuna asko baloratzen da, horregatik prestaketa guztian oso ondo garbituko ditugu osagai guziak eta ez dugu mugimendu bortitzik egingo.
* Saldak kolore ilunagoa edo gorriagoa izan dezan nahi badugu, tipula xerratu eta plantxan kolorea eman ondoren sartuko dugu marmitara.
# Sukaldaritza liburua/Errezetak/Ardiki gisatua barazkiekin

ARKUME GISATUA
MAHAIKIDEAK: 4

## OSAGAIAK

* Arkumea: Kg. 1.karratu handitan.
* Gatza.
* Oliba olio birjina: 50 ml.
* Tipula: 1 dadotan.
* Porrua: 1 dadotan.
* Azenarioa : 1 dadotan.
* Ardo zuria: 100 ml.
* Patata: 300 g. dado handitan.
* Ilar egosia: 200 g.
* Barrengorri salteatu: 200 g.

## PRESTAKETA

* Arkumea gatzarekin ondu eta kazola batean olio gutxirekin su bizian kolorea eman.
* Arkumea kazolatik erretiratu eta bertan barazkiak su eztian kozinatu, horiek ere kolorea hartu arte.
* Soberan duen koipea kendu, arkumea eta ardo zuria gehitu: utzi murrizten.
* Urarekin estali eta 20 minutuz egosi.
* Arkume haragia erretiratu eta saltsa irabiagailutik eta txinotik pasa, ondoren arkumearekin elkartu eta irakiten jarri.
* Gehitu patatak eta 25 minutuz egosten eduki, haragia eta patata ongi egin arte.
* Arkume haragia bigundurik dugunean, ilar egosiak eta barrengorri salteatuak gehitu eta ondu.

## AHOLKUAK

* Hornigai moduan barazki mota desberdinak erabili daitezke.
* Saltsa irabiatu gabe ere egin daiteke.
# Sukaldaritza liburua/Errezetak/Antxua betea

ANTXUA BETEAK
MAHAIKIDEAK: 4

## OSAGAIAK

* Antxua: 1kg
* Gatza: Pittin bat.
* Pikillo piperrak: 20 erdibituak.
* Irina: 200g.
* Arrautza: 2-3.
* Ekilore olioa: 400ml.

## PRESTAKETA

* Antxuei behatzekin burua bizkar hezurra eta tripak kendu, zabal zabal utziz.
* Uretan garbitu, ongi xukatu eta erretilu batean zabaldu.
* Gatzatu eta bere horretan 10 minutu utzi.
* Antxua erdien gainean pikillo piper erdi bat jarri eta beste antxua batekin estali.
* Irinetan pasa eta ondoren arrautzetan.
* Zartagin bat jarri ekilore olioarekin.
* Antxuak frijitu bi aldetatik.
* Paper xurgatzailea duen erretilu batera atera.

## AHOLKUAK

Antxuak ez frijitu gehiegi bestela erraz lehortzen bai dira.
Antxuak frijitzen ditugun heinean olioa zikina dagoela nabaritzen badugu iragazi.
# Sukaldaritza liburua/Errezetak/Ardi mihi entsalada

ARDI MIHI, ERREFAUTXO ETA AHUAKATE ENTSALADA
MAHAIKIDEAK: 4

## OSAGAIAK

* Oliba olio birjina: 75 ml.
* Jerezko ozpina: 20 ml.
* Gatza.
* Ardi mihia: 4 eskukada, ondo garbitu eta lehortu.
* Errefautxoa: 8, ilargi erdi xerra finetan.
* Ahuakatea: 1, zuritu, erdibitu eta xerratu.

## PRESTAKETAK

* Katilu batean nahastu oliba olioa, Jerezko ozpina eta gatza.
* Pertz batean elkartu ardi mihia, errefautxoa eta ozpin olioa. Maneatu kontu handiarekin.
* Entsalada muntatzeko, plater erdian uztai bat jarri eta ondutako nahaskiarekin bete.
* Uztaia erretiratu eta gainetik zabaldu ahuakatea.

## AHOLKUAK

* Gordinik jan behar diren letxugak aldez aurretik ongi desinfektatu, garbitu eta lehortu behar izaten dira. Desinfektatzeko lixiba bereziak likidoan edo pastillan saltzen dira. Horretarako saltzaileak adierazitako ur kantitatean dagozkion tantak edo pastillak bota ondoren, letxugak bertan murgiltzen dira. Dagokion denbora pasa ondoren, urberritzen dira eta azkenik lehortu.
* Entsalada hauek ontzeko ozpin-olioa, saltsa arrosa, jogurt saltsa, esne-gain garratza edo beste edozein saltsa erabil dezakegu.
* Gogoratu azken momentuan ondu behar dela.
# Sukaldaritza liburua/Errezetak/Apar bizkotxoa

APAR BIZKOTXOA

## OSAGAIAK

( 4 LAGUNENTZAT)
* Arrautzak: 4.
* Azukrea: 125 g.
* Irina: 75 g bahetu.
* Arto irina: 75 g.
* Legamia-hautsa: 5 g.

## PRESTAKETA

* Piztu labea 180º-tan.
* Prestatu erretilu bat labeko paperarekin edo bizkotxo moldea gurin eta irinarekin estali.
* Irina, arto irina eta legamia nahastu eta galbahetik bahetu.
* Pertz batean gorringoak 50 g. azukrerekin harrotu lehenik.
* Jarraian, beste pertz batean zuringoa harrotzen hasi eta erdia gutxi gora behera altxatuta dagoenean, gainerako azukrea (75g) gehitzen joan guztiz harrotu arte.
* Kontu handiarekin zuringoa eta gorringoa nahasi, inoiz ez irabiatu.
* Nahasiak daudenean, irinak eta legamia gehitzen joango gara kasu honetan era nahasiz inoiz ez irabiatuz.
* Plantxa edo labeko erretiluan egin nahi izanez gero, mahukan sartu eta papera duen erretiluan zabaldu, bestela moldean sartu.
* Egosi labean plantxa bada 10 minutu inguruan, eta pastelerako 15-18 minutu inguru.
* Labetik atera orduko, moldetik atera egin behar da bizkotxoa eta alde lisoa beheratz duela hozten utzi. Plantxa balitz labeko paperetik askatu eta paper beraren gainean, buelta emanda, hozten utzi.

## OHARRAK

* Arrautza ongi harrotzeko tresneria ondo garbiturik eta lehorturik izan.
* Arrautzak ongi harrotzea ezinbestekoa da.
* Harrotutako arrautzari irina kontu handiarekin nahastu behar zaio. Pauso honetan, inoiz ez da irabiatu behar, helburua lehenago harrotutako hori mantentzea da.
* Behin moldetik atera eta hozteko, moldean zegoen posizio berean utzi behar dugu, bestela mahaira itsatsi egingo zaigu.
# Sukaldaritza liburua/Errezetak/Eskarola entsalada

ESKAROLA, SAGAR ETA ERREFAUTXO ENTSALADA
MAHAIKIDEAK: 4

## OSAGAIAK

* Eskarola: 3 eskukada, garbitu, desinfektatu lehortu eta zatitu.
* Sagarra: 1, zuritu, bihotzik gabe erdibitua eta ilargi erdian.
* Errefautxoa: 16 , ilargi erdi xerra finetan.
* Oliba olio birjina: 75 g.
* Laranja zukua: Zurrusta motza 1.
* Jerez ozpina: Zurrusta motz 1.
* Gatza.
* Sesamo: 50 g. txigortua.

## PRESTAKETAK

* Katilu batean nahasi olioa, laranja zukua, ozpina eta gatza.
* Pertz batean nahastu eskarola, sagarra eta errefautxoa ozpin-olioarekin.
* Blaitu ongi eta plater batean jarri esku garbiekin, soberako ozpin-olioa bertan utziz.
* Amaitu sesamo hazi txigortuak gainetik banatuz.

## AHOLKUAK

* Gordinik jan behar diren letxugak aldez aurretik ongi desinfektatu, garbitu eta lehortu behar izaten dira. Desinfektatzeko lixiba bereziak likidoan edo pastillan saltzen dira. Horretarako saltzaileak adierazitako ur kantitatean dagozkion tantak edo pastillak bota ondoren, letxugak bertan murgiltzen dira. Dagokion denbora pasa ondoren, urberritzen dira eta azkenik lehortu.
* Entsalada hauek ontzeko ozpin-olioa, saltsa arrosa, jogurt saltsa, esne-gain garratza edo beste edozein saltsa erabil dezakegu.
* Gogoratu azken momentuan ondu behar dela.
# Sukaldaritza liburua/Errezetak/Etxeko gailetak kremaz beteak

Errezeta-liburuaren parte. Etxeko gailetak kremaz beteak

## Osagaiak

Gailetak egiteko
* Kazokada bat esne gain natural.
* 2 arrautza oso.
* 4 koilarakada azukre.
* 4 koilarakada handi irin.
Pastel krema egiteko
* Litro erdi esne.
* 5 arrautza .
* 50 gramo irin.
* 125 gramo azukre.

## Pausoak

Esne gain naturala lortzeko arazorik baldin badugu, dendetan saltzen dutena ere erabil daiteke.
Gailetak egiteko, ontzi batean arrautza k eta azukrea ipini. Ongi nahastu. Pare bat minuturen ondoren, esne gaina nahastu, eta, ondoren, irina . Nahasten segi, osagai guztiak masa batean ongi bildu arte. Labea berotzen jarri, 180 gradutan, eta, beroa dagoenean, labeko erretilu bat hartu eta, koilara baten laguntzaz, masa koilarakada borobil batzuk jarri erretiluan bertan, bata bestearen ondoan. Ez jarri oso gertu; bestela, gero elkarri itsatsiko zaizkie.
Labean sartu zortzi bat minutuz; atera, eta berdina egin masa guztia bukatu arte. Gorde.
Pastel krema egiteko, ontzi batean arrautza k eta azukrea ipini, eta hiru bat minutuz ongi irabiatu. Gero, irina gehitu, eta kontu handiz nahastu. Bitartean, lapiko batean, esnea irakiten jarri, eta, irakiten duenean, esnearen erdia arrautzei gehitu. Nahastu, eta guztia gainontzeko esnea dugun lapikora gehitu berriro. Irakiten eduki etengabe mugituz, itsats ez dadin, lau edo bost minutuz. Ondoren, gorde hoztu arte.
Azkenik, bi gailetatxoen erdian pastel krema pixka bat jarri, eta gozo-gozoak egongo dira!

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/16